L-UE qed tintensifika l-ġlieda kontra l-flus kontanti illegali billi ttejjeb il-monitoraġġ tal-ħasil tal-flus u tat-theddid tal-finanzjament tat-terroriżmu fil-livell tal-UE. L-ambaxxaturi għall-UE illum qablu dwar il-pożizzjoni ta' negozjar tal-Kunsill dwar proposta li ssaħħaħ ir-rwol tal-Awtorità Bankarja Ewropea (ABE) fir-rigward tar-riskji li jippreżentaw l-attivitajiet ta' ħasil tal-flus għas-settur finanzjarju. Il-ħasil tal-flus u l-finanzjament tat-terroriżmu huma problemi ta' sigurtà serji. L-UE għandha qafas legali sod biex trażżan il-flussi illegali ta' flus kontanti iżda huma meħtieġa aktar sforzi biex jiġi żgurat li r-regoli jiġu implimentati u mmonitorjati b'mod konsistenti fl-UE kollha. L-Awtorità Bankarja Ewropea għandha rwol kruċjali x'taqdi f'dan ir-rigward. Hartwig Löger, ministru għall-finanzi tal-Awstrija li bħalissa għandha l-presidenza tal-Kunsill Każijiet reċenti li jinvolvu l-ħasil tal-flus f'xi banek tal-UE qajmu tħassib li r-regoli tal-ġlieda kontra l-ħasil tal-flus (AML) mhux dejjem jiġu sorveljati u infurzati b'mod effettiv fl-UE kollha, u dan joħloq riskji għall-integrità u r-reputazzjoni tas-settur finanzjarju Ewropew, kif ukoll għall-istabbiltà finanzjarja ta' dawk il-banek. It-tisħiħ tar-rwol u s-setgħat tal-ABE fir-rigward tas-superviżjoni tal-istituzzjonijiet finanzjarji fil-ġlieda kontra l-ħasil tal-flus jiżgura li r-regoli tal-ġlieda kontra l-ħasil tal-flus jiġu effettivament applikati fl-istati membri kollha u li l-awtoritajiet kollha involuti (b'mod partikolari is-superviżuri fil-ġlieda kontra l-ħasil tal-flus u dawk prudenzjali) jikkooperaw mill-qrib ma' xulxin. Skont it-test li ntlaħaq qbil dwaru, l-EBA tingħata, b'mod partikolari, il-kompiti li ġejjin: il-ġbir ta' informazzjoni mill-awtoritajiet kompetenti nazzjonali b'rabta mad-dgħufijiet identifikati fil-kuntest tal-azzjoni tagħhom biex jipprevjenu jew jiġġieldu kontra l-ħasil tal-flus u l-finanzjament tat-terroriżmu; it-titjib tal-kwalità tas-superviżjoni permezz tal- iżvilupp ta' standards komuni koordinazzjoni fost l-awtoritajiet superviżorji nazzjonali it-twettiq ta' valutazzjonijiet tar-riskji fuq l-awtoritajiet kompetenti biex jiġu evalwati l-istrateġiji u r-riżorsi tagħhom għall-indirizzar tal-aktar riskji emerġenti importanti marbuta mal-AML fil-livell tal-UE. l-iffaċilitar ta' kooperazzjoni ma' pajjiżi li mhumiex fl-UE dwar każijiet transfruntiera. bħala l-aħħar alternattiva, jekk l-awtoritajiet nazzjonali ma jaġixxux, l-ABE tkun tista' tindirizza deċiżjonijiet direttament lil banek individwali B'mod parallel, l-UE u l-istati membri tagħha impenjaw ruħhom f'analiżi bir-reqqa tal-prattiki eżistenti għall-kooperazzjoni bejn is-superviżuri tal-ġlieda kontra l-ħasil tal-flus u dawk prudenzjali. Fl-4 ta' Diċembru 2018, il-Kunsill adotta pjan ta' azzjoni li għal żmien qasir jistabbilixxi azzjonijiet mhux leġislattivi biex l-isfidi marbuta mal-AML jiġu indirizzati aħjar. B'mod partikolari, il-Kunsill jirrakkomanda li titwettaq analiżi "post-mortem" tal-każijiet reċenti ta' ħasil tal-flus f'banek tal-UE biex nifhmu kif seħħew u jgħinu fit-tiswir ta' azzjonijiet addizzjonali possibbli. Ir-regoli Ewropej dwar il-ġlieda kontra l-ħasil tal-flus u l-finanzjament tat-terroriżmu ġew imsaħħa b'mod konsiderevoli fis-snin reċenti, fejn mill-2015 'l hawn ġew adottati żewġ riformi konsekuttivi. L-aktar reviżjoni reċenti tad-direttiva AML, il-ħames AMLD, kienet adottata f'April 2018 u mistennija tiġi trasposta fil-livell nazzjonali sa Jannar 2020. Il-Presidenza tal-Kunsill ser jenħtieġ li tinnegozja mal-Parlament Ewropew sabiex jintlaħaq ftehim finali qabel ma r-regoli l-ġodda jkunu jistgħu jiġu adottati u applikati. Test ta' kompromess maqbul mill-Coreper Ħasil tal-flus: il-Kunsill jadotta konklużjonijiet dwar pjan ta' azzjoni għal monitoraġġ imsaħħaħ (stqarrija għall-istampa, 04/12/2018) Il-paġna web tal-Kunsill dwar il-ġlieda kontra l-ħasil tal-flus u l-finanzjament tat-terroriżmu